[{"text_idx": "#000002", "text": "Y WefanY Ti\u0302mGwybodaeth i Rieni"}, {"text_idx": "#000004", "text": "so\u0302namlyfraAug 4, 20206 min read"}, {"text_idx": "#000005", "text": "Henrie\u0301t y Syffraje\u0301t -Angharad Tomos"}, {"text_idx": "#000006", "text": "Mae Rebecca yn awdur ei hun ac wedi cyhoeddi dau lyfr hyd yma, sef 'Eat. Sleep. Rage. Repeat' a 'Mudferwi'. Mae hi'n byw ym Mhrestatyn gyda'i gwr a'i phlant, ac yn ogystal ac ysgrifennu, mae hi'n gweithio fel cyfieithydd a gweinydd dyneiddiwr."}, {"text_idx": "#000007", "text": "Rebecca is an author herself, and has published two novels with another on the way. These are 'Eat. Sleep. Rage. Repeat' and 'Mudferwi'. She lives in Prestatyn with her husband and two children, and as well as writing, works as a translator and a humanist celebrant."}, {"text_idx": "#000008", "text": "\u201cDoes dim byd tebyg i gael eich parlysu gan ofn; i ofni rhywbeth mor ofnadwy fel bod eich corff wedi rhewi; a\u2019ch traed wedi eu hoelio i\u2019r llawr... Dwi ddim eisiau mynd ymlaen i ddweud y stori. Dwi ddim eisiau eich dychryn. Ond os na ddweda i, fyddwch chi ddim yn gwybod, ac mae\u2019n bwysig eich bod yn gwybod.\u201d"}, {"text_idx": "#000009", "text": "Dyma gychwyn prolog Henrie\u0301t y Syffraje\u0301t, ac un o\u2019r penodau agoriadol mwyaf brawychus i mi ddarllen yn y Gymraeg. Mae\u2019r agoriad, a ysgrifennwyd o safbwynt Henrie\u0300t hy\u0302n, yn hoelio\u2019ch sylw yn syth ac yn mynnu eich bod yn darllen ymhellach. Yn yr ail bennod awn yn o\u0302l i 1909 i gwrdd a\u0302 Henrie\u0300t yn ifanc, a\u2019i ffrind gorau Gladys. Cawn gipolwg ar fywyd dwy ferch ifanc yn byw yng Nghaernarfon yn nyddiau cynnar yr ugeinfed ganrif - bywyd eithaf rhwystredig a chul i ddwy ferch alluog, ac yn wir, i ferched yn gyffredinol. Er bod gan Henrie\u0300t rhieni eithaf llewyrchus a maldodus sy\u2019n rhoi iddi\u2019r rhyddid i holi ac addysgu ac archwilio, nid yw hyn yn wir am nifer fawr o\u2019r merched o\u2019i chwmpas. Yn rhan gyntaf y nofel cawn enghreifftiau o sut mae merched o bob oed yn dioddef o ganlyniad i anghydraddoldeb ac annhegwch a rhagrith y cyfnod. Yn fuan yn y stori mae Gladys ac Henrie\u0301t yn dechrau ymwneud a\u0302 mudiad y swffragwyr, ac mae plot yn nofel yn dilyn hynt a helynt y ffrindiau wrth iddyn nhw ddod yn rhan o\u2019r ymgyrch i ennill y bleidlais i ferched, ac i orchfygu\u2019r annhegwch a welir ym mhenodau gyntaf y nofel. Er mai cymeriadau dychmygol yw Henrie\u0301t a Gladys, cawn gwrdd a\u0302\u2019r merched go iawn fu\u2019n gyfrifol am ennill y bleidlais i ferched, fel Emily Pankhurst, yn ogystal a\u0302\u2019r rhai fu\u2019n ei gwrthwynebu (David Lloyd George!) a dysgu mwy am yr ymgyrch a\u2019r frwydr o safbwynt Cymraeg."}, {"text_idx": "#000010", "text": "Y tro gyntaf i mi glywed y gair suffragette oedd wrth wylio Mary Poppins. Does gen i ddim atgof o ddysgu am y pwnc yn yr ysgol, a heblaw am bwt yn y Dorling Kindersley Children\u2019s Encyclopedia, ychydig iawn o wybodaeth oedd ar gael i mi\u2019n ifanc am y frwydr i gael y bleidlais i ferched. Mawr rwy'n gobeithio bod y sefyllfa wedi newid erbyn heddiw, ond yn ifanc, ychydig iawn o wybodaeth oedd ar gael i mi yngly\u0302n ag ymgyrch fu mor allweddol i ferched Prydeinig. Llwyddiant mawr Angharad Tomos yw ysgrifennu nofel sy\u2019n cynnwys gymaint o wybodaeth ffeithiol am weithgarwch y swffragwyr, ond sydd hefyd yn chwip o nofel ddarllenadwy. Mae gwaith ymchwil trylwyr yr awdur yn amlwg ar bob tudalen, ac mae ganddi hefyd y ddawn o gyfleu gwybodaeth wleidyddol cymhleth mewn ffordd bydd yn eglur ac yn ddealladwy i bobl yn eu harddegau neu bobl sydd heb ddarllen llawer ar y pwnc. Mae\u2019n nofel uchelgeisiol sy\u2019n cwmpasu ystod eang o thema\u0302u a digwyddiadau niferus dros gyfnod estynedig o amser. Yn bersonol, doeddwn i ddim yn gweld bod y lluniau yn ychwanegu rhyw lawer at y profiad o ddarllen y llyfr, a\u2019r un peth yn wir am newid safbwynt y naratif o\u2019r person cyntaf i\u2019r trydydd person ac yn o\u0302l. Yn fy marn i, darnau mwyaf pwerus y nofel oedd y rhai a adroddwyd gan Henrie\u0300t ei hun, a byddwn wedi hoffi rhagor o\u2019r rhain, neu\u2019n well fyth, nofel gyfan o\u2019i safbwynt hi. Ond ma\u0302n gwynion yw\u2019r rhain, ac yn bendant ddim yn rheswm i beidio a\u0302 phrynu copi i\u2019r ferch ifanc yn dy fywyd."}, {"text_idx": "#000011", "text": "A dyma fi\u2019n dod at broblem fwyaf y nofel. Gyda dwy ferch yn brif gymeriadau\u2019r nofel rhagwelaf at ferched bydd yn apelio\u2019n bennaf - sy\u2019n bechod, achos mae\u2019r stori yn berthnasol i bawb, ac yn parhau\u2019n bwysig hyd heddiw; nid yn unig am ei bod yn addysgu am frwydr ein cyn-neiniau i gymryd cam yn agosach at gydraddoldeb, ond hefyd am ei bod yn pwysleisio bod gan bobl ifanc ro\u0302l bwysig i chwarae wrth newid y byd am y gorau. Felly na, peidiwch a\u0302 phrynu copi i\u2019ch merched yn unig - prynwch hi i\u2019ch meibion hefyd. Athrawon - cyflwynwch y nofel i\u2019ch dosbarthiadau. Mae hanes Henrie\u0300t a Gladys yn perthyn ac yn berthnasol i bawb!"}, {"text_idx": "#000012", "text": "This is the beginning of the prologue of Henrie\u0301t y Syffraje\u0301t, and one of the most frightening opening chapters that I\u2019ve read in Welsh. The opening, written from the perspective of an older Henrie\u0301t, immediately focuses your attention and demands further reading. In the second chapter we go back to 1909 to meet a young Henrie\u0301t, and her best friend Gladys. We get a glimpse of the lives of two young girls living in Caernarfon in the early twentieth century- a pretty frustrating and limiting life for two able girls, and, indeed, females in general. Whilst Henrie\u0301t has quite prosperous parents who give her the freedom to question, learn and explore, this is not the case for a large number of women. In the first part of the novel we have examples of how girls of all ages suffer as a result of inequality and hypocrisy of the period. Soon, Gladys and Henrie\u0301t begin to get involved with the suffragettes' movement, and the plot of the novel follows their adventures as they become part of the campaign to win the women's vote, and to defeat the unfairness seen in the first chapters. Although Henrie\u0301t and Gladys are fictional characters, we are introduced to real historical girls who have been responsible for winning the vote for girls, such as Emily Pankhurst, as well as those who have opposed her (David Lloyd George!) and learn more about the campaign from a Welsh perspective."}, {"text_idx": "#000013", "text": "The first time I heard the word Suffragette was whilst watching Mary Poppins. I don't have a recollection of learning about the subject at school, other than a bit in the Dorling Kindersley Children's Encyclopedia, so there was very little information for me back then about the fight to win the vote for women. I hope that the situation has changed by today, but at a young age, there was very little information available to me about a campaign that was so crucial to British girls. Angharad Tomos\u2019s great success is in writing a novel that contains so much factual information about the activities of the suffragettes, but also a highly readable and compelling novel. The author's thorough research is evident on every page, and she has the aptitude for conveying complex political information in a way that will be clear and understandable to teenagers or people who have not read a lot on the subject. It is an ambitious novel covering a wide range of themes and events over an extended period of time. Personally, I didn't think the pictures added much to the experience of reading the book, and the same applies to changing the narrative's viewpoint from the first person to the third person and back. In my opinion, the most powerful bits of the novel were those narrated by Henrie\u0301t herself, and I would have liked more of these, or better still, a complete novel from her point of view. But these are minor complaints, and definitely not a reason not to buy a copy for the young women in your lives."}, {"text_idx": "#000014", "text": "And now I\u2019m coming to the novel's biggest problem. With two girls being the main characters of the novel I anticipate this novel will mainly appeal to girls-which is a shame, because the story is relevant to everyone, and remains important to this day; Not only because it teaches us about the struggle of those who came before us to take a step closer to equality, but also because it emphasises that young people have an important role to play in changing the world for the best. So no, don't just buy a copy for your daughters- buy it for your sons as well. Teachers- introduce the novel to your classes. The history of Henrie\u0300t and Gladys belongs to and applies to us all!"}, {"text_idx": "#000017", "text": "Mwy o Helynt - Rebecca Roberts"}, {"text_idx": "#000019", "text": "Nid ydym yn gyfrifol am gynnwys gwefannau allanol."}, {"text_idx": "#000021", "text": "Menter gwirfoddol yw So\u0302n am Lyfra sy\u2019n darparu adolygiadau dwyieithog o lyfrau Cymraeg i blant a phobl ifanc. Bydd hefyd yn cynnig llwyfan i sgyrsiau a thrafodaethau am lyfrau. Rydym yn gweithredu\u2019n gwbl annibynnol ac yn gwerthfawrogi unrhyw roddion all ein helpu i gyflawni'r nodau hyn. Bydd eich rhodd yn help i ni gynnal y gwasanaeth."}, {"text_idx": "#000022", "text": "So\u0302n am Lyfra is a voluntary venture that provides bilingual reviews for Welsh children and young people\u2019s books. It shall also be a platform for conversations and discussions about books. We operate totally independently and we appreciate any donations that help us to achieve our goals. Your kindness will help us maintain the Service."}]